**Szentendre Város Önkormányzat Képviselő-testületének**

**21/2019. (V.20.) önkormányzati rendelete**

**a közterületek, közutak és azok tartozékai bontásáról, valamint az érvényes hatósági engedéllyel nem rendelkező gépkocsik elszállításáról szóló 26/2016. (X.17.) önkormányzati rendelet módosításáról**

Szentendre Város Önkormányzat Képviselő-testülete Magyarország Alaptörvénye 32. cikk (2) bekezdésében biztosított eredeti jogalkotói hatáskörében, az Alaptörvény 32. cikk (1) bekezdés a) pontjában és Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában meghatározott feladatkörében eljárva, a közterületek, közutak és azok tartozékai bontásáról, valamint az érvényes hatósági engedéllyel nem rendelkező gépkocsik elszállításáról szóló 26/2016. (X.17.) önkormányzati rendelet módosításáról a következőket rendeli el:

**1.§ (1) A közterületek, közutak és azok tartozékai bontásáról, valamint az érvényes hatósági engedéllyel nem rendelkező gépkocsik elszállításáról szóló 26/2016. (X.17.) önkormányzati rendelet (a továbbiakban: R.) 2. § -a az alábbi (3a), (3b) és (5a) bekezdéssel egészül ki:**

„2. § (3a) Közút és azok tartozékai burkolatán bontással járó munkát december 1. és március 1. közötti időszakban nem lehet végezni (burkolatbontási tilalom), kivéve a halaszthatatlan elhárítás miatt szükségessé váló rendkívüli igénybevétel esetét.

(3b) A közút és azok tartozékai fejlesztését, felújítását, pályaszerkezetének teljes szélességű helyreállítását követő 5 éven belül, azon burkolatbontással járó munka - a közút nem közlekedési célú rendkívüli igénybevételének kivételével - nem végezhető, illetve ilyen esetben a közútkezelő teljes szélességű helyreállítást írhat elő. A közútkezelő csak kivételesen indokolt esetben, közérdekből járulhat hozzá az ilyen munkák 5 év letelte előtti megkezdéséhez. Közérdeknek minősül különösen:

a) európai uniós, állami, önkormányzati támogatásból megvalósuló, vagy

b) jogszabályon alapuló közszolgáltatást ellátó, közhatalmat gyakorló szervezet alaptevékenységét lényegesen befolyásoló, vagy

c) önkormányzati érdeket érintő

beruházás határidőre történő befejezése.

(5a) Aki a közutat nem közlekedési célból a kezelő hozzájárulása nélkül vagy a hozzájárulásban foglaltaktól eltérően veszi igénybe, az e § (5) bekezdésében meghatározott díjtétel alkalmazásával kiszámított igénybevételi díj húszszorosának megfelelő pótdíjat köteles fizetni.

**(2) A R. 2. § (5) bekezdése helyébe az alábbi rendelkezés lép:**

„2. § (5) A közterület, közút és azok tartozékai felbontásáért, annak területén, az alatt vagy felett építmény elhelyezéséért, valamint nem közlekedési célú igénybevételéért fizetendő igénybevételi díj **300** Ft/m2/nap, de közútkezelői hozzájárulásonként minimum 5000 Ft.”

**2.§** (1) E rendelet 2019. július 1. napján lép hatályba és az azt követő napon hatályát veszti.

(2) A rendelet rendelkezéseit a hatályba lépését követően indult ügyekben kell alkalmazni.

Szentendre, 2019. május 16.

**Verseghi-Nagy Miklós dr. Gerendás Gábor**

polgármester jegyző

**Záradék:**

A rendelet 2019. május 20-án került kihirdetésre.

**dr. Gerendás Gábor**

jegyző